 Alcohol Sanitizer: Èèyàn 86 tó mu ọtí ayédèrú dèrò ọrùn ní India, ìwádìí bẹrẹ Tet Creek ti ri alekun ninu iwa ipa ati gbigba ẹmi ara ẹni latari ọti amupara Lọjọ Abamẹta, awọn ọlọpaa yabo awọn ibudo ti wọn fura si pe wọn ti n ṣe ọti wọnyi ti wọn si mu eeyan marundinlọgbọn. Lẹnu ọjọ mẹta yii, niṣe ni iye awọn to n ku latari mimu gbarọgudu ọti naa n pọ sii. Lọdọọdun ẹgbẹgbẹrun awọn eeyan ni o maa n padanu ẹmi wọn nitori pe wọn n mu awọn ayederu ọti wọnyii. Lasiko arun Covid-19 yi ti awọn ile ọti wa ni titi pa, pupọ lo bẹrẹ si ni mu awọn ọti ayederu yi lati fi rọpọ ọti gidi. Lọjọ Ẹti, Minisita agba Amarinder Singh pe fun iwadii lori ohun to n ṣeku pa awọn eeyan. Iroyin sọ pe o ṣeeṣe ki awọn to n pọn ọti gbarọgudu yii ti ṣe ọpọ rẹ kalẹ ti wọn si ti n ta fawọn olounjẹ lẹgbẹ titi ati awọn eeyan lawọn igberiko. Coronavirus in Nigeria: Ìwádìí fihàn pé ọpọ aráàlú ni kò gbà pé àrùn Covid-19 wà Palmwine Tapping: Ọdọmọdé àdẹmu ní ìṣẹ náà kò wú òun lórí Lọjọ Ẹti, iroyin to kọkọ gbode ni eyi to ni ṣe pẹlu awọn eeyan mẹwa to ku lẹyin ti wọn mu ọti ti wọn fi Hand sanitiser po pọ ni ipinlẹ Andra Pradesh to wa ni guusu orileede India. Lawọn igberiko lorileede India, iku ọwọọwọ nipasẹ mimu ọti ayederu ko jẹ nkan tuntun. Awọn to n po ọti wọnyii a ma saba lo kẹmika kan ti orukọ rẹ n jẹ Methanol lati le jẹ ki ọti naa lagbara si. Bi eeyan ba mu Ethanol, koda ko jẹ diẹ lo mu, o le ṣokunfa ki oju onitọun fọ, ki ẹdọ rẹ bajẹ tabi ki ẹni naa ku. : O kere tan eeyan mẹrindinlaadọrun lo ti dero ọrun lẹyin ti wọn mu ọti agbelẹrọ ni ipinlẹ Punjab to wa ni ariwa orileede India. 